hu hu hu hu hu hu hu hu hu hu hu hu hu hu hu hu hu el hu en en hu hu hu en hu hu hu hu hu hu hu hu hu hu hu hu hu es hu de pt hu en en en hu hu hu hu hu hu hu hu hu hu hu hu hu hu en hu hu hu hu en hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu
Marina görög hercegnő – Wikipédia
Marina görög hercegnő, hivatalosan Marina görög és dán hercegnő, férjezett Marina kenti és brit királyi hercegné (angolul: Princess Marina of the United Kingdom, The Duchess of Kent; Athén, 1906. december 13. – London, 1968. augusztus 27.) görög és dán hercegnő, házassága révén brit királyi hercegné és Kent hercegnéje.
(Mapίva tnς Eλλάδaς kaι Aavίaς)
Marina of Greece and Denmark
1968. augusztus 27. (61 évesen)
György kenti herceg (1934. november 29. – 1942. augusztus 25.)[1]
Jelena Vlagyimirovna Romanova orosz nagyhercegnő
Miklós görög királyi herceg
Dame Grand Cross of the Order of the British Empire
Dame Grand Cross of the Royal Victorian Order
Order of the Crown of India
Frogmore Királyi Mauzóleum, Windsor
A Wikimédia Commons tartalmaz Marina hercegnő témájú médiaállományokat.
1.1 Származása és gyermekkora
Marina hercegnő 1906-ban született Miklós görög királyi herceg és Jelena Vlagyimirovna orosz nagyhercegnő harmadik, utolsó gyermekeként. Apai nagyapja, I. György görög király dán királyi hercegként született, így leszármazottjai viselték a dán hercegi címet. Édesanyja, Jelena nagyhercegnő az orosz cári dinasztiából származott, akárcsak apai nagyanyja, Olga királyné.
Marina hercegnőt 1906 végén keresztelték meg, a keresztszülei Mária walesi hercegné, I. György görög király és VII. Eduárd brit király lettek. Tizenegy éves korában megdöntötték a monarchiát Görögországban, így a család száműzetésbe kényszerült. Párizsba költöztek, akárcsak Marina hercegnő anyai rokonai, a szintén száműzött Romanovok. A hercegnő élete végéig szoros kapcsolatban állt két nénjével, Olgával, a későbbi jugoszláv hercegnével, valamint Erzsébettel, akiből házassága révén Törring–Jettenbach grófnéja lett.
1934. november 29-én Marina hercegnő feleségül ment György kenti herceghez, V. György brit király negyedik fiához. Az esküvőt Londonban, a Westminster-apátságban tartották számos európai uralkodócsalád jelenlétében. A friggyel Marina Kent hercegnéje, St. Andrews grófnéje és Downpatrick báróné lett. A boldog házasságból három gyermek született:
Marina hercegnő esküvői fényképe
Eduárd herceg (1935. október 9. –)
Alexandra hercegnő (1936. december 25. –)
Mihály herceg (1942. július 4. –).
1942. augusztus 25-én György herceg életét vesztette egy repülőszerencsétlenség során Skócia partjainál, mialatt gyakorlatozott a Királyi Légierővel.
Férje halála után Marina továbbra is a brit királyi család egyik köztiszteletben álló, aktív tagja maradt. Hosszú ideig a London-beli wimbledoni All England Lawn Tennis and Croquet Club elnöki székében ült. 1957 márciusában, amikor Ghána kinyilvánította a függetlenségét, Marina hercegné hivatott helyettesíteni a királynőt a hivatalos ünnepség alkalmával.
Mielőtt legidősebb fia, Eduárd, Kent hercege 1961-ben feleségül vette volna Katharine Worsley-t, Marina kérvényezte a királynőnél, hogy ezentúl a saját címe „Marina királyi hercegné, Kent hercegnéje” (angolul: HRH Princess Marina, Duchess of Kent) legyen a „kenti özvegy hercegné” (angolul: HRH The Dowager Duchess of Kent) helyett. Marina mindeközben továbbra is viselte a görög és dán hercegnői címét; majd fia menyegzője után visszatért eredeti, születésekor megkapott rangjaihoz, és csak ezeket használta.
1963-tól kezdve a Canterbury-ben található Kenti Egyetem első rektoraként dolgozott. 1966 szeptemberében, amikor Becsuánaföld Brit Protektorátusából Botswanai Köztársaság lett, megint Marina hercegnő helyettesítette a királynőt az ünnepségeken. Gaborone-ban, az új fővárosban a legnagyobb kórházat a hercegnő tiszteletére „Marina hercegnő Kórháznak” (angolul: Princess Marina Hospital) hívják.
Marina hercegnő 1968. augusztus 27-én hunyt el a londoni Kensington-palotában, agyi tumor következtében, hatvanegy évesen. A Frogmore Királyi Mauzóleumban helyezték örök nyugalomra.
A Wikimédia Commons tartalmaz Marina görög hercegnő témájú médiaállományokat.
BBC: 1968: Princess Marina laid to rest; 2007. augusztus 30. (angolul)
Zeepvat, Charlotte: Ablak egy elveszett világra – A Romanov-család fotóalbuma; Magyar Könyvklub, Budapest, 2006; ISBN 963-549-260-X
↑ p10072.htm#i100713, 2020. augusztus 7.
A lap eredeti címe: „https://hu.wikipedia.org/w/index.php?title=Marina_görög_hercegnő&oldid=21850080”
Utoljára szerkesztve 2019. október 24., 15:56-kor
A lap utolsó módosítása: 2019. október 24., 15:56
A lap szövege CC BY-SA 3.0 alatt érhető el, ha nincs külön jelölve.